Document ID: 32001R2015

32001R2015
L 272/31
SLUŽBENI LIST EUROPSKE UNIJE
12.10.2001.
UREDBA KOMISIJE (EZ) br. 2015/2001
od 12. listopada 2001.
o izmjeni Uredbe (EZ) br. 2235/2000 u vezi s razdobljem primjene određenih odredaba Uredbe (EZ) br. 1839/95 i Uredbe (EZ) br. 1249/96
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 1766/92 od 30. lipnja 1992. o zajedničkom uređenju tržišta žitaricama (1), kako je zadnje izmijenjena Uredbom (EZ) br. 1666/2000 (2), a posebno njezin članak 10. stavak 4. i članak 12. stavak 1.,
budući da:
(1)
Uredbom Komisije (EZ) br. 1839/95 od 26. srpnja 1995. o utvrđivanju detaljnih pravila za primjenu carinskih kvota za uvoz kukuruza i sirka u Španjolsku i uvoz kukuruza u Portugal (3), kako je zadnje izmijenjena Uredbom (EZ) br. 2235/2000 (4), utvrđuju se odredbe o raspodjeli navedenog uvoza.
(2)
Člankom 2. stavkom 5. Uredbe Komisije (EZ) br. 1249/96 od 28. lipnja 1996. o pravilima primjene (uvoznih carina u sektoru žitarica) Uredbe Vijeća (EEZ) br. 1766/92 (5), kako je zadnje izmijenjena Uredbom (EZ) br. 2235/2000, predviđa se, pod određenim uvjetima, smanjenje uvozne carine na kukuruz za krmu od 24 EUR po toni. S obzirom na kretanja cijene kukuruza za krmu na svjetskom tržištu, Uredbom (EZ) br. 2235/2000 povećava se smanjenje carine koje je izvorno predviđeno Uredbom (EZ) br. 1249/96. Visina instrumenata osiguranja koji se predviđaju Uredbom (EZ) br. 1249/96 je u skladu s tim prilagođena.
(3)
Mjere predviđene Uredbom (EZ) br. 2235/2000 donesene su na probni rok od godinu dana s ciljem rješavanja problema na koje se nailazi u raspodjeli kvota iz Uredbe (EZ) br. 1839/95. Budući da su ti problemi riješeni na zadovoljstvo različitih strana koje su sudjelovale tijekom probnog roka, odredbe Uredbe (EZ) br. 2235/2000 trebaju biti primjenjivane na stalnoj osnovi.
(4)
Mjere predviđene u ovoj Uredbi u skladu su s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Drugi stavak članka 3. Uredbe (EZ) br. 2235/2000 briše se.
Članak 2.
Ova Uredba stupa na snagu na dan njezine objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. listopada 2001.

Labels: 3
15
17